Joseph McCann , „ hættulegasti maður Bretlands “ , var í dag dæmdur í þrjátíu og þrefalt lífstíðarfangelsi fyrir nauðganir og önnur kynferðisafbrot auk mannráns . Hann neitaði sök og var ekki viðstaddur réttarhöldin þar sem hann sagðist vera slæmur í baki . AFP Breskur raðnauðgari sem lýst hefur verið sem „ hættulegasta manni Bretlands “ var í dag dæmdur í þrjátíu og þrefaldan lífstíðardóm fyrir glæpi sína , sem meðal annars telja á þriðja tug nauðgana á tveggja vikna tímabili . Við dómsuppkvaðningu sagði dómarinn Joseph McCann huglausan , ofbeldisfullan hrotta og barnaníðing . Þá hafi hann aldrei sýnt nein merki um iðrun eða samkennd með fórnarlömbum sínum við meðferð málsins . McCann er að mati dómarans dæmigerður siðblindingi . Yngsta fórnarlamb McCann var 11 ára þegar brotið átti sér stað en elsta 71 árs . Sjálfur er hann 34 ára . Flest brotin áttu sér stað í apríl á þessu ári . Kviðdómur sakfelldi McCann af 37 ákærum um nauðganir og önnur kynferðisafbrot auk mannráns . McCann getur í fyrsta lagi sótt um reynslulausn eftir þrjátíu ár . Hann neitaði sök og var ekki viðstaddur réttarhöldin þar sem hann sagðist vera slæmur í baki .